
E ENCUESTA NACIONAL UN BIAHA MAS PROME 


MINISTER TA LIDERA E 
DI SALUD STEPS 2023 A DELEGACION DI REINO 
INICIA DIASABRA HULANDES 


ta Nacional di Salud: 


STEPS ES 

Minister Dangui Oduber 


E ENCUESTA NACIONAL DI SALUD STEPS 
2023 A INICIA DIASABRA 


Minister di Turismo y Salud 
Publico ta anuncia cu desde 
diasabra 4 di maart e encuesta 
nacional di salud STEPS 2023 
a inicia. E investigacion aki ta 
bou encargo di Departamento di 
Salud Publico (DVG) y ta wordo 
supervisa pa Pan American 
Health Oraganisation (PAHO). 
Durante e lunanan nos dilanti 
habitantenan por spera bishita di 
esnan cu ta haci e cuestionarionan 
di salud. Ta bay tin midimento 
fisico (BMI) y tambe lo haci test 
di sanger. 


STEPS 2023 ta un investigacion 
nacional riba factornan di 
riesgo pa cu desaroyo di malesa 
cronico no transmisibel bou di 
e populacion di Aruba. Durante 
e investigacion cu a cuminsa 
diasabra ultimo lo аѕегса 
personanan enre 18 te cu 69 aha. 
Lo colecta datonan di 
informacion general y factornan 
di riesgo pa asina por actualisa 
maneho, programanan di salud y 
intervencion. 

Segun Minister (Oduber е 
investigacion aki lo yuda pa 
asina organisacionnan encarga 
cu maneho di salud publico por 
ricibi un bista actual di e salud di 
nos poblacion pero tambe conoce 
e factornan di riesgo pa cu salud 
di nos hendenan. 


Encuesta Nacional di Salud: 


STEPS 2023 


Dale paso pa bo salad! 


“Descubri bo potencial cu SKOA” 


Aplicacion pa scolnan basico y 
secundario a cuminsa! 


Na SKOA nos ta kere cu educacion ta e yabi 
pa descubri bo potencial completo. Esaki ta e 
oportunidad pa mayornan aplica nan yiunan 
pa e proximo aha escolar y join nos comunidad 
di studiantenan pa experiencia kico tur nan 
por logra na nos scolnan. 


Benificionan di SKOA 

SKOA su meta primordial ta enfoca ariba e 
desaroyo y crecemento en general di cada 
mucha y ta ofrece educacion di calidad cu ta 
enfatisa balornan Catolico, comunicacion na 


nivel multi lengual, diversidad, inovacion y 
actividadnan extra-curicular. Alumnonan 
di SKOA por spera di ricibi un educacion 
completo cu ta preparanan pa nan futuro. 


Aplica completamente digital 

Por aplica via nos website www.skoa.aw pa 
asina inscribi completamente online. Por 
aplica via email na aplicacion@skoa.aw. Por 
aplica tambe via WhatsApp na +297 748 5995 
y sigui e pasonan pa completa e aplicacion. 
Ora di aplica mester pone bon atencion ariba 


e documentonan necesario pa asina por 
cumpli cu e proceso di inscripcion di cada yiu 
exitosamente. Pa mayornan cu ya caba tin yiu 
inscribi na SKOA por haci aplicacion di e yiu 
cu ta bay cuminsa basis via nos systema di 
SAS. 


SKOA tey pa guia tur mayor durante e proceso 
di aplicacion. Pa mas informacion bishita nos 
website www.skoa.aw of por yama nos directo 
na (+297) 523 1800 durante orario di oficina. 

Conocido Alberto Groeneveld deteni 
bao sospecho di chantage na 


For di basta tempo 
caba tin un fenómeno 
bayendo rond riba social 
media unda desconoci ta 
pretende di namora nan 
victima via facebook. 


Dor di manda potret di 
chick sexy, hombernan 
ta cay den e wega. Ta 
cuminza un mandamento 
di video unda na dado 
momento ta pidi e homber 
pa manda su video sunu. 


Hombernan debil ta cay 

video suno, ta start un 
chantage pa placa. Si 
bo no paga, bo video lo 
wordo manda viral. 


Victimanan ta spanta y 
ta core manda placa di 
sumanan di 2000 te cu 
15000 florin. 


Parce cu den un cas, polis 
a haya 100 mil na cash 
cual ta placa di chantage. 


Tin 5 persona deteni y tin 
mas persona cu lo wordo 


victimanan di video sunu 


den trampa, pero tambe deteni. 


muhernan. 


Ta papia di hopi victima! 


Unaves cu bo manda bo 


Contract di $10.000 pa luna di Patrick 


Paskel tambe a yega su final na Lotto cu 


Desde Maart 2012, Patrick Paskel 
a cera un contract cu Lotto 
Canada pa un suma di S10.000 
pa luna. 


Na afia 2012 e noticia aki a lek 
ora cu Benvinda De Sousa a trece 
den noticia. Sinembargo mesora 
nan a corigi e noticia, indicando 
cu no ta corecto, cu Patrick no tin 
contract. 


A resulta cu nan a gafia pueblo, 
pasobra dia 22 di Maart 2012, 
Patrick Paskel a haya un contract 
for di Canada, esta CBN-Aruba, 
unda tur luna pa afianan largo 
ela cobra 17.500 pa luna for di 
placa di Lotto. 


Ta notabel cu e shouro aki di 
Patrick Paskel, kier bati boca 
riba henter mundo, pero su mes 
un cobransanan miyonario, e 
kier tene scondi pa e votadornan 
di AVP. 


Por a constata cu e ta hopi rabia, 
pasobra ainda e kier defende e 


cambio di contract 


mal contract cu AVP, debi na mal 
maneho di gasta placa, mester a 
entrega e Lotto na Canada. 


Un traidor, anti deporte so por 
defende un mal contract y logico, 
pasobra e mes ta cobra S 10 mil 
dollar pa luna. 


Hopi club por a wordo manteni 
of hopi material deportivo por a 
wordo cumpra, pero esey no a 
sosode, y Paskel si a yena su saco 
cu 10 mil dollar pa luna. 


E kiebro di contract ta pone un 
fin na un etapa scur pa deporte, 
unda AVP y su bestuur, a 
destrosa placa manera hendenan 
loco, den tur sorto di viahe, fiesta 
y contractnan pa compinchinan 
di AVP! 


Si bo scucha Patrick yora, awor 
bo ta compronde dicon !!! 
Cambio di contract awor ta bay 
trece tambe su consequencia pa 
su saco, cu e lo no sigui enrikese 
su mes cu 10 mil dollar di pueblo. 

E culpabel di pidi placa na caminda ta 
Patrick y su 10 mil dollar pa luna 


Ta realmente increibel con Patrick Paskel 
tin e curashi pa tira culpa riba henter 
mundo, cu muchanan ta pidi placa banda 
di caminda, pero w no ta wak cu te mes te 
problema. 


Desde Maart 2012, Mike Eman, Mike de 
Meza y Gabinete Eman a bay di acuerdo pa 
Patrick haya 10 mil dollar pa luna. 


Si e placa aki por a yega na Taekwondo, y 
otro deportenan, ningun di nan mester 


pidi placa bandi caminda. 


Hilarico cu e ta skirbi su 
noticianan pa lastra otro, pero e 
mes kier keda fini fini. 


Porfin e contract ta yega su 
final y poco poco pero sigur, 
ora corta e contract di Patrick 
Paskel, Deporte lo avansa den 
bon direccion. 


Secretario General di MEP: 


Gerlien Croes La Reina del Sur por splica 


pueblo si Susebeek ta su padrastro? 
Secretario General di MEP ta amplia riba Gerlien 
Croes La Reina de Sur di AVP 


La Reina del Sur: 

La Reina del Sur ta un 
serie hopi popular di 
un señora yama, Teresa 
Mendoza cu un 
‘networking” grandi, 
kende a resulta di ta un 
mafioso y ta anda cu 
e criminalnan di baho 
mundo. Ora nos mira y 
scucha e reacionnan di 
Gerlien Croes di AVP, 
unda cada bes e kier 
insulta inteligencia di un 
pueblo y haci comosifuera 
cu e no a kibra un copi, 
a obliga nos di haci 
poco investigacion mas 
profundo riba su persona. 
Gerlien Croes ta igual cu 
La Reina del Sur, pero di 
AVP. Pueblo tin derecho 
di sa kende di berdad ta 
tras di e mascarada di 
Gerlien Croes, La Reina 
del Sur. Pocopoco a 
cuminsa sali na cla hopi 
“keshi” interesante. 


Gerlien Croes, La 
Reina del Sur no 
por drenta Merca: 
Durante afia 2021, Gerlien 


Croes La Reina del Sur 
a drenta Parlamento di 
Aruba. Poco tempo mas 
despues por a compronde 
cu Gerlien Croes по 
por drenta Merca. 
Parlamentarionan den 
diferente reunion publico 
a “reta” Gerlien Croes pa 
demostra lo contrario, 
pero e no tabata por. 
Investigacion a mustra cu 
La Reina del Sur su pareha 
anterior a wordo gara na 
Merca, unda La Reina del 
Sur tambe tabata t’ey. Pa e 
motibonan aki, La Reina 
del Sur ta riba blacklist 
pa drenta Merca. Kisas 
pueblo mes por puntr'e pa 
e splica cu mas detaye? 


Susebeek ta 
padrastro di La 


Reina del Sur: 

Otro aspecto cu e 
investigacion a trece 
dilanti ta lo siguiente: 
Benny Sevinger su dianan 
ta conta y den luna di april 
su prome veredicto lo cay, 


unda no tin awa pa laba y 
e lo mester bay compaha 
Paul den KIA. Den e caso 
di Benny, a resulta cu su 
miho amigo di infancia, 
esta Susebeek ta esun cu 
a warda e suma di 2.4 
miyon florin na un banco 
na Corsou (Ministerio 
Publico a prueba esaki den 
corte). Susebeek tabata e 
wasmashin pa Benny y a 
paga pa drecha su cura di 
cas, su hardin y cumpra 
gym di mas di 100 mil 
florin (Ministerio Publico 
a prueba esaki). Awo a 
resulta cu Susebeek ta 
padrastro di La Reina del 
Sur Gerlien Croes. Esaki a 
lanta mas sospecha cu La 
Reina del Sur tambe a core 
campaha cu e placa preto 
aki? Den Parlamento di 
Aruba pronto lo lansa 
e preguntanan aki 
oficialmente. No por ta 
cu bo ta critica henter 
mundo, mientras bo mes 
ta campafia cu placa preto 
di corupcion. “Dime con 
quién andas, y te diré 
quién eres!” 

Fundacion Lotto pa Deporte (‘FLPD’), Canadian Bank 
Note Company, Limited (“СВМ”), y Canadian Bank Note 
(Aruba) N.V. ((CBNA”) ta anuncia di а cera un Technology 


and Management 

Support Agreement nobo cu ta posiciona Lotto pa cumpli cu e futuro 
rekisitonan pa loteria cu e Landsverordening toezicht kansspelen 

(‘Ltk’) ta bai trece cun’e 


Sigurando Lotto su cumplimento 
cueLtkta clave pa e continuacion 
di su exito y su sirbimento di e 
bon causa y e proposito social 
di FLPD. E acuerdo nobo entre 
FLPD, CBN y CBNA ta percura 
pa un base solido pa e proximo 
pasonan necesario. 


CBNA ta operando Lotto cu hopi 
exito desde 2012 y a engrandece 
e loteria  significantemente 
durante e afianan aki. 
Partidonan a hiba 
combersacionnan y 
negociashonnan durante е 
ultimo afia, cu a resulta den un 
areglo y acuerdo nobo cu lo mira 
responsabilidad operacional 
pasa bek pa FLPD mientras 
e operacion ta sigui beneficia 
di e aporte tecnico y gerencial 
di CBNA y CBN por medio 
di un contract di servicio. E 
terminonan di e acuerdo nobo 
lo reduci gasto y maximalisa 
e contribucion na deporte 
mientras cu e confiabilidad y 
balor di entretenimento di Lotto 
ta wordo preserva. 


E acuerdo nobo lo keda 
implementa despues cu algun 
condicion contractual wordo 
cumpli cune. Partidonan ta 


premira cu e proceso aki lo keda 
completa dentro di algun luna. 


Den e areglo nobo, tin empleado 
local di CBNA cu lo keda 
traspasa pa FLPD. E derechonan 
cu e empleadonan aki a acumula 


durante nan añanan di servicio 
cu CBNA lo keda reconoci pa 
FLPD. 


CBN y su empresanan afilia 
ta proveedornan di confiansa 
di FLPD y Pais Aruba desde 


1999. Partidonan ta motiva 
pa evoluciona nan relacion na 
beneficio di e publico Arubiano, 
y su comunidad deportivo en 
particular, mientras cu nan lo 
traha riba e pasonan necesario 
pa implementa e acuerdo nobo. 


RADIO 


E VOZ DI PUEBLO 


. W 

Prome Minister Evelyn Wever-Croes: 
Despues di hopi dialogo na mesa, 


PORFIN A YEGA NA UN ACUERDO CU LO BENEFICIA 
E MUNDO DI DEPORTE NA ARUBA 


“Mi ta gradici Minister Endy Croes, Minister Dangui Oduber y tur e team cu a 


negocia pa awe nos tin un resultado positivo aki riba mesa” 


- Prome Minister Evelyn 
Wever-Croes a expresa di 
ta sumamente orguyoso 
cu despues di hopi dialogo 
na mesa, porfin a yega na 
un acuerdo cu lo beneficia 
e mundo di deporte na 
Aruba. Prome Minister a 
splica cu e no tabata un 
proceso facil sino uno cu 
a consisti di hopi aña di 
dialogo y negociacion, 
pero sinta na mesa cu 
pasenshi y positivismo a 
logra na Februari 2023, 
firma un contract nobo 
den beneficio di nos 
deportistanan. A termina 
e contrato desventahoso 
y asina LOTTO ta bira 
bek pa deporte na Aruba. 
Y tambe a logra rebaha 
e “Management Fee” di 
CBN di 23.5% pa 8.25%. 


Prome Minister ta gradici 
Minister Endy Croes, 
den nomber di Gobierno 
di Aruba y di henter e 
pueblo di Aruba, pa su 
vision y curason cu e tin 
pa deporte, y e forma cu 
su persona a atende e 
negociacion pa por yega na 
un acuerdo nobo. Tambe 
Prome Minister ta gradici 
Minister Dangui Oduber 
cu ta esun cu a cuminsa 
cu e lucha aki, no a logra 
finalise pero sigur a duna 
tur di su parti tambe. 
Tambe un gradicimento ta 
bay na e team cu a negocia 
pa awe nos tin e resultado 
positivo aki riba mesa. 


Prome Minister a expresa 
cu Aruba lo bay mira 
un epoca nobo habri pa 
deporte, na unda cu lo 
tin mas fondo disponibel 
pa tur e muchanan y e 
hobennan cu kier practica 
deporte. Pa un tempo 
ainda, Gobierno lo mester 
sigui haci apelacionnan 
riba comunidad pero 
pronto lo bay tin cambio, 
y lo mira e fondonan wodo 
inverti pa asina crea mas 
oportunidad y posibilidad 
sano di distraccion pa e 
muchanan y hobennan. 


"Como Prome Minister 
di Aruba, mi ta hopi 
orguyoso cu e momento 
aki a yega. Ohala esaki 
sirbi tambe como 
inspiracion pa cada un di 
nos. Reto nos lo encontra 
semper y esaki sigur 
tabata uno hopi grandi 
pero nos a mustra cu 
dialogando, cu pasenshi y 
respet pa otro bo ta logra 
cosnan grandi pa bo pais”, 
Prome Minister a enfatisa. 


Prome Minister a dirigi 
palabranan di elogio na 
Minister Endy Croes 
bisando, "Penado no ta 
pena pa largo, ba pone 
bo curason den esaki y 
b'a logra. Masha pabien 
y danki pa tur e trabou. 
Pabien Aruba y e mundo 
deportivo di Aruba cu e 
logro grandi aki”. 


Activiteiten 


Coördinator 


Wil jij een bijdrage leveren aan ons doelgroep, onze vrijwilligers, 
het team en de organisatie als geheel? Heb jij hart voor het welzijn 
van de mens en wil jij hier iets voor betekenen? 

Dan ben jij de persoon die wij zoeken! 


Functie eisen: 

e MBO diploma 

e Relevante werkervaring 
e Rijbewijs B 


Wat bieden wij jou? 
e een leuke en afwisselende baan 
e een competitief salaris 


Voor volledige vacature neem contact op met: 
c.baarh@favi-aruba.org 


Heb je vragen of wil je meer informatie over deze vacature? 
Bel dan 582-5222 of 582-5051 


Sluitingsdatum voor reacties: 24 maart 2023 

Prome Minister Evelyn Wever-Croes: 
Na e debate general CSW 67, Commission on Status of 
Women na Nacionnan Uni, 


UN BIAHA MAS PROME MINISTER TA LIDERA E 
DELEGACION DI REINO HULANDES 


Prome Minister Evelyn Wever- 
Croes ta na Nacionnan Uni, New 
York pa un bishita di trabou en 
conexion cu e debate general 
CSW 67, Commission on Status 
of Women. Un biaha mas, Prome 
Minister ta lidera e delegacion di 
Reino Hulandes. 


E tema di e afia aki ta “Innovation 
and technological change, and 
education in the digital age for 
achieving gender equality and the 
empowerment of all women and 
girls”. Prome Minister lo elabora 
riba e posicion di hende muhe na 
Aruba y den Reino, y lo comparti 
e vision, plannan y iniciativanan 
di Aruba. 


Tambe, durante su bishita, Prome 
Minister lo purba haya fondo 
y mas proyecto pa fortifica e 
posicion di hende muhe na Aruba, 
Corsou, Sint Maarten y Hulanda. 


Prome Minister en conexion cu 
e tema di e afia aki, a expresa: 
“Aruba ta luchando cu e mesun 
retonan cu paisnan grandi y 
ta hunto nos por sali afo. Den e 
tempo moderno aki tecnologia ta 
permiti hende muhe tin aceso na 
tur informacion, pa e hende muhe 
por desaroya su mes. 


Pero tin un parti negativo di 
tecnologia. Nos no mester 
permiti tecnologia wordo uza 
pa perhudica e hende muhe, 
pa ofende ni menasa hende 
muhenan. E ta tuma un esfuerso 
conhunto di nos tur pa bringa 
esaki! 


TA! 


Tecnologia ta e caminda pa 
futuro y ta e area cu hende 
muhenan casi no ta representa. 
Awor ta e momento pa nos enfoca 
y crea mas oportunidad pa hende 
muhenan den e area aki, y sostene 
participacion di hende muhe den 
e area di tecnologia. 


Sino, nos lo perde tur e avansenan 
cu hende muhenan prome cu 
nos a logra. Hunto nos por logra 
esaki”. 

Minister Geoffrey Wever: 


Balor di importacion a subi cu AFL 500 
miyon den 2022 


Minister di Asuntonan 
Economico, Comunicacion 
y Desaroyo Sostenibel, mr. 


Geoffrey Wever, ta informa cu 
Oficina Central di Estadistica a 
publica infomacion di cifranan 
di importacion y exportacion pa 
2022. 


Aruba como economia chikito ta 
importa mayoria productonan 
cu cada un di nos ta cumpra 
den supermercado of tienda. Ta 
trata di entre otro productonan 
pa uzo diario manera cuminda y 
paña te material di construccion. 
E productonan ta yega Aruba 
via barconan of avionnan di 
diferente paisnan y ta destina 
pa produccion y consumo local 
of Freezone. Tur productonan ta 
wordo categorisa den seccionan 
manerapor ehempelproductonan 
alimenticion. 


Den 2o22, e balor di productonan 
importa a yega un suma total 


di AFL 2.6 biyon. Di e suma 
aki, AFL 2.5 biyon ta destina pa 
produccion y consumo local y 
AFL 149 miyon via Freezone pa 
exportacion. Si compara esaki 
cu 2021, e balor di importacion 
a subi cu AFL 500 miyon florin. 
Un motibo pa e subida aki ta e 
prijsnan halto di productonan 
cu Aruba ta importa. Inflacion 
den mercadonan internacional ta 


wordo importa tambe. 


E data over di importacion 
y exportacion ta brinda e 
oportunidad pa haci analisis over 
di ki tipo di producto ta wordo 
mas importa for di un pais. Den 
2022 e top 5 di productonan 
importa ta diesel y gasolin, 
hoyanan, medicamento entre 
otro pa benta na consumidor, 


bebidanan cu sucu y keshi. 


Ministerio di Asuntonan 
Economico, Comunicacion y 
Desaroyo Sostenibel ta monitor 
continuamente desaroyo di 
importacion y exportacion di 
productonan y su impacto riba 
economia di Aruba. Di januari 
te cu december 2022 e balor di 
importacion total a yega AFL 2.6 


biyon compara cu AFL 2.1 biyon di 
januari te cu januari 2021. Aunke 
e balor di importacion den 2022 
a surpasa loke Aruba a importa 
prome cu pandemia (2019), e 
peso total di importacion no a 
yega e nivel di 2019 ainda.Pa mas 
informacion over di cifranan di 
importacion y exportacion di nos 
pais por bishita e website www. 
cbs.aw 


Celebracion Dia Internacional di Hende 
Muhe - Embrace Equity 


Diaranson 8 di maart ta Dia Internacional 
di Hende Muhe. Un fecha unda cu 
internacionalmente ta duna atencion y celebra 
logro y derechonan di hende muhe. E tema di 
e aña aki ta “Ebrace Equity”. Un tema 

sigur interesante y importante. En conexion 
cu esaki, JCI YALA cu sosten di Setar N.V., 
WEB Aruba, 


Compra LTD y SubWay, ta organisa un 
anochi di celebracion. Un anochi unda cu 
esnan presente lo haya informacion tocante 
igualdad, inclusion, energia femenino y 
mas. Informacion cu ta wordo presenta 
pa e oradornan maraviyoso, Sra. Carolina 
Thiel-Span y Sra. Kristel Browne. Na final 


di e anochi tin momento pa socialisa y asina 
celebra logronan di hende muhe rond di 
mundo specialmente esnan cu ta forma 

parti di nos comunidad. 


No keda afo, cupo ta limita! E celebracion aki lo 
tuma luga diaranson 8 di maart di 6:30PM pa 
8:30PM na Piso 3 (Caya G.F. Betico Croes 21). 
Registra aki pa forma parti di e celebracion: 
https://www.eventbrite.com/e/ 
international-womens-day-celebration- 
tickets-568802492567 


Pa mas informacion bishita e pagina di 
Facebook di JCI YALA - Young Active Leaders 
of Aruba of manda 


un e-mail na jciyala@gmail.com of whatsapp 
na 699 1604. 

Premier Evelyn Wever - Croes 


A REUNI CU GRUPO DI HOBEN PA SCUCHA 
CON GOBIERNO POR STIMULA MAS HENDE 
MUHE DEN TECNOLOGIA Y INNOVACION 


Den cuadro di Dia Internacional di Hende Muhe 


Den cuadro di “Dia Internacional 
di Hende Muhe”, Prome Minister 
Evelyn Wever - Croes a reunicuun 
grupo di studiante di Mon Plaisir 
Mavo y Universidad di Aruba na 
Futura. Durante e encuentro 
a trata diferente topico rond 
di e tema di Dia Internacional 
di Hende Muhe 2023, cual ta 
“DigitALL: = Innovation and 
technology for gender equality” 
pues, empoderamento di hende 
muhe den tecnologia y innovacion. 


Prome Minister Wever - Croes a 
splica cu durante di e encuentro 
a trata principalmene kico como 
gobierno mester haci pa stimula 
mas mucha muhe pa prepara nan 
mes riba e area di innovacion. 
Ademas a trata e riesgonan cu 
ta bin cu mas innovacion y e 
necesidad di mas innovacion. 

“E hobennan a trece varios tema 
dilanti cu sigur nos lo traha riba 
dje y principalmente a purba di 
inspira nan tambe pa tuma e 
decisionnan cu tincu wordo tuma 
den futuro pa nan tambe por ta 
exitoso.” 


Den transcuro di e dianan tras di 
lomba, Prome Minister Wever - 
Croes a reuni cu diferente persna 
riba e tema di empoderamento di 
hende muhe. 

Ta convenci cu a traves di e 
encuentronan aki, ta haya mas 
idea di con por sigui empodera 
hende muhe den tur area na 
Aruba. 


Terminando, Prome Minister a 
expresa cu ta mira atras na un 
bunita comberacion cu hopi tema 
y puntonnan importante cu a bin 
dilanti. 


“Nos ta convenci cu hende 
muhenan por hopi, pero nos 
mester por yuda otro. Sende e luz 
na caminda pa briya caminda di 
un otro. 


No tin nodi paga luz di un otro, 
paso tin luga den universo pa nos 
tur briya. 

Minister Endy Croes: 


A firma un contracto nobo cu CBN, cual 
ta beneficioso pa deporte di Aruba 


: Dialuna mainta, durante 
Conferencia di Prensa 
Extraordinario, Minister 
di Ensefiansa y Deporte 
Endy Croes a anuncia 
cu a firma un contracto 
nobo cu CBN pa Lotto pa 
Deporte. Minister Endy 
Croes a expresa u e deseo 
cu tabatin pa negosha un 
miho contracto pa deporte 
di Aruba ta pa motibo cu 
e fondonan di Lotto pa 
Deporte no tabata yega 
na su destinacion. Gran 
parti di e fondo di Lotto 
pa Deporte tabata bay pa 
otro destinacion y no pa 
e deportistanan di pais 
Aruba. 


Minister. Endy Croes 
a sigui bisa durante e 
conferencia di prensa cu e 
gobierno di turno e tempo 
ey, a dicidi di traspasa 
e operacion di Lotto pa 
Deporte completamente 
den man di Canada y 
a lanta Canadian Bank 
Note Company Aruba 


(CBNA). Desde aña 1999 
pa aha 2011 Canada 
tabatin contracto cu Lotto 
pa Deporte, unda cu nan 
tabatin un management 
fee di 8.25 porciento. Na 
ana 2011, 8.25 porciento 
a bira 23.5 porciento, cual 
ta un inhusticia total. Por 
mira cu di aña 2011 pa 
ana 2020, CBN y CBNA 
a ricibi 104 miyon florin 
y Stichting Sportsubsidie 
Aruba a haya solamente 
34 miyon florin. 


E no tabata un negociacion 
facil, pero den luna di 
februari di aha 2023, 
Gobierno di Aruba a 
logra firma un contracto 
legitimo cu CBN. A bolter 
e contracto y awo CBN 
y CBNA no ta ricibi 23.5 
porciento mas, sino 8.25 
porciento. Un logro grandi 
pa deporte di Aruba. 
Deportistanan mester ta 
central y ta pa nan a hiba 
e lucha aki. 


MIA: 

Despues di е рготе ѕеѕіоп 
exitoso unda cursistanan а ricibi 
informacion valioso con por ta 
efectivo den cas door di wak con 
por spaar y cumpra sin emocion, 
e curso Finansas den mi hogar a 
continua cu su di dos sesion den 
districto di San Nicolas. 


Den e di dos sesion a enfoca 
riba pagamento di debe y kico lo 
pasa ora no por paga e debe mas. 
Un topico actual y interesante 
cu sigur ta necesario pa duna 
atencion na esaki. 


Segun sondeo di Banco Central 
di Aruba di juli 2021 over di e 
bienestar financiero di hogarnan, 
3 den cada 10 hogar ta gasta 
mas di loke tin na entrada. 
E mesun sondeo ta indica cu 
solamente 1.8% di e hogarnan cu 
a participa por wordo considera 
financieramente fit, y 16.4% por 
ser considera financieramente 
stabiel. 


Un percentahe halto 81.8% ta cay 
den e categoria financieramente 
dependiente (34.2%), 
financieramente afligi (19.4%), 
financieramente vulnerabel 
(11.7%) y financieramente fragil 
(16.5%). 


E cifranan over di e salud 
financiero di nos hogarnan ta 
indica e importancia pa nos 


Minister Geoffrey Wever: 


Curso Finansas den mi hogar 
ta continua 


Inansas den 


i hogar 


ciudadanonan por tin acceso 
na cursonan gratis cu por ta un 
apoyo den e maneho diario di nan 
cartera. 

Papia abiertamente over di e salud 
di nos cartera no ta algo facil. 


| MARIA. ï uk Сиа TR 

Pero ta necesario facilita un 
espacio sigur unda cu nos 
ciudadanonan por yega y haya e 
apoyo den forma di un curso cu 
lo contribui na un miho manera 
di maneha nan cartera na un 


Banco: RBC 


manera responsabel y segun 
nan situacion personal. Door di 
facilita e curso Finansas den mi 
Hogar den un forma gratis nos 
ta brinda e apoyo necesario na 
nos ciudadonan segun minister 
Geoffrey Wever. 


HACI PAGO DI ABONEMENT ONLINE 
TA POSIBEL: 


APRECIABLE CLIENTELA, SI BO TA DESEA DI 
HACI E PAGO DI ABONEMENT ONLINE, 


E TA POSIBEL: 


ESAKI TA NOS CUENTA: 
SUNMAX PRINTERS - STA. CRUZ 110 


NUMBER DI CUENTA: 7700000100152447, 


Di ANTEMANO, 
MASHA DANKI. 


SoLo pi PUEBLO ` 

Meta pa sigui eleva calidad di cuido ta sigui sobresali na HOH 


Ocho colega mas na HOH ta logra 
certifica pa Basis Acute Zorg 


Un grupo disciplina y dedica na brinda miho cuido ta 


Siman pasa na Horacio 
Oduber Hospital a tuma 
luga un ceremonia virtual 
na unda a otorga na entre 
otro ocho (8) colega di 


HOH nan certificado 
dcu ta identifica e 
gran logro cu ta hiba e 
number “Basis Acute 
Zorg” (BAZ). E trayecto 
aki a inicia durante 
pandemia como parti di 
e programa di enseñanza 
di Caribbean Health 
Academy (CARIBHA) 
financia pa Hulanda. 


TAL \8/ HOSPITAL 


Otro hospitalnan den 
region tambe ta participa 
y asina hunto un total 
di 27 studiante ta 
termina di engtre otro 
Fundashon Mariadal 
na Bonaire, Curaçao 
Medical Center na Corsou 
y tambe ImSan na Aruba. 
Despues di e estudio aki 
e studiantenan por sigui 
cu e trayecto pa specialisa 
den  Cuido Intensivo, 
Cuido Cardiaco, Recovery 
y tambe Departamento di 
Emergencia. 


certifica awo 


“Mi ta masha orguyoso 
di mira e gran resultado 
aki”, tabata e prome 
palabranan di sr. Jacco 
Vroegop di Hunta di 
Directiva di HOH. 
Esaki no lo por a wordo 
realisa sin ayudo di VWS 
Hulanda y VUmc Amstel 
Academie. Ta fantastico 
di mira e certificacion 
aki y cu 7 di e 8 colega lo 
continua cu e siguiente 
trayectoria y asina por 
conta riba sigui eleva 
calidad di conocimento 
den nos cuido medico. 
Nan a experiencia 
diferente  situacionnan 
di pashent y a atende y 
sifia debidamente. Como 
directiva di Hospital lo 
sigui traha activamente y 
kier colabora mas ainda 
riba educacion den nos 
region. Esaki sigur ta un 
logro grandi pa hospital, 
pa nos comunidad y pa 
nan mes. “Masha pabien”, 
asina e director a finalisa 
bisando. 


Dwight Lopez, studiante 
di BAZ, durante su 


discurso a yama tur hende 
bonbini y a gradici tur 
cu a brinda nan sosten 
durante tur e lunanan cu 
nan tabata bezig. Alabes 
el a gradici VWS pa e 
oportunidad aki, caminda 
online nan por a traha 
hunto cu demas colega di 
Boneiro y Corsou. “Nos a 
siña observa y comunica 
di un manera metodico”, 
Lopez a splica esunnan 
presente. El a finalisa 
bisando cu ta spera cu 
e cooperacion entre 
Hospital y VUmc por sigui 
crece. 


Jenieva Bartholomew, 
otro studiante di BAZ 
actualmente ta riba e 
piso di Cuido Intensivo 
haciendo su stage. Locual 
mas e ta gusta di e estudio 
ta cu e por desaroya su 
conocemento y e ta mira e 
certificacion aki como un 
“stepping stone” pa crece 
mas den conocemento 
y brinda un cuido di 
calidad. 


Daisy 


van Leeuwen, 
Clinical 1 


Теасһег in 


opleiding, a duna di 
conoce cu e estudio aki a 
cuminsa cu un etapa di 
preparacion na juni den 
cuater parti, caminda den 
grupo e studiantenan ta 
siña brinda cuido den caso 
di un situacion agudo. 
Shete di e studiantenan 
aki lo continua awo cu e 
estudio di cual 5 lo sigui 
den cardiac care y 2 den 
intensive care. Esaki ta 
nifica cu dentro di algun 
tempo, Aruba lo por conta 
riba nan experiencia y 
dinamismo ofreciendo 
cuido di calidad halto 
segun estudio renombra. 


Nos ta felicita tur colega cu 
a logra certifica pa Basis 
Acute Zorg esta Dwight 
Lopez, Giorgio Amadtjais, 
Surayma Tromp, 
Stephanie Ras, Nicole 
Lin-Tsung, Gilly Maduro, 
Jenieva Bartolomew y 
Shirley Kerpens. Nos 
ta aplaudi nan pa nan 
dedicacion pa continua y 
logra mas pa eleva calidad 
di cuido na HOH y Aruba! 
Masha Pabien! 

Departamento di Mucha y Hoben (DMH) a presenta na 
Minister Tjon e plannan pa futuro hunto cu Landelijk 
Vakgroep Aandachtsfunctionarissen Huiselijk Geweld en 
Kindermishandeling (LVAK) 


Despues di 1 siman 
trahando intensivamente 
гіра contenido di un centro 
di experticio, sra. Tea Hol 
(LVAK) hunto cu Stan 
van Haaren di UNICEF 
Nederland y Sue Ann 
Ras, beleidsmedewerker 
ministerio di Husticia y 
Asuntonan Social a haci 
un bishita informativo na 
Minister Tjon. E meta di e 
bishita tabata pa presenta 
minister di e iniciativa 
pa crea un centro di 
experticio digital como 
sosten profesional na e 
Supervisornan di Codigo 
di Proteccion como e 
Trainers di Codigo di 
Proteccion. 


Centro di 
Experticio Digital 
E centro di experticio 
digital aki tin como meta 
pa salvaguardia Codigo 
di Proteccion mediante 
e profesionalisacion 
di e Supervisornan y 
Trainers di Codigo. 
Tambe e centro di 
experticio aki lo desaroya 


material cu lo 
como material di sosten 


fungi 


den e implementacion, 
integra y ancra Codigo di 
Proteccion. 

Minister Tjon ta aplaudi 
y ta hopi interesa den e 
iniciativa aki y ta confirma 
e importancia pa Aruba 
tin responsabilisacion 
di e forma con ta anda 
cu abuso di mucha y 
e profesionalisacion 


di e 
manera e Supervisornan 


profesionalnan, 


di Codigo. Un centro 
di experticio asina ta 
contribui enormemente, 
ya cu e Trainers di 
Aruba ta conecta kinan 
y e conocemento y 
informacion relaciona cu e 
forma conta anda cu abuso 
di mucha, lo ta disponibel 
na e Supervisornan di 
Codigo. E Supervisornan 
di Codigo lo uza e 
informacionnan aki, na 
momento cu nan mester 
brinda sosten profesional 
na nan coleganan, na 
momento cu nan tin 


sospecho di abuso di 
mucha y cu mester uza 
e 5 pasonan di Codigo di 
Proteccion. 


Plataforma 
Supervisor di 
Codigo y Trainers 

Tambe tin e intencion pa 
desaroya un plataforma, 
unda e Supervisornan di 
Codigo ta bira miembro 
y cu nan por haci uzo 
di e posibilidadnan di 
profesionalisacion y e 
facilidadnan di e centro 
di experticio digital aki, 
un estilo di LVAK na 
Hulanda. A dialoga tambe 


cu Augeo Foundation, cu 
sigur ta interesa pa aporta 
na contenido di e centro 
di experticio digital aki. 
Tur e colaboracion aki 
ta realisabel, danki na e 
trabounan bon haci cu 
implementacion di Codigo 
di Proteccion y con ta 
percurando pa dune 
continuidad y structura 
duradero у  sostenibel, 
pa traha na proteccion di 
nos muchanan. E centro 
di  experticio digital 
aki lo ta resorta bou di 
Departamento di Mucha y 
Hoben (DMH). 

Plastic: mi kier contribui positivamente - na 
unda por mi por deposita esakinan? 


Reduci nos uso di plastic ta un 
di e pasonan mas importante pa 
proteha nos medio ambiente y 
naturalesa. Pakico? Pasobra nos 
tur sa cu e impacto di desperdicio 
di plastic ta un di e retonan mas 
significante di nos generacion cu 
tur pais ta enfrentando. Door di 
reduci uzo y recicla locual nos 
no por evita di usa por reduci e 
cantidad cu ta yega na un landfill, 
of tambe e cantidad cu ta drenta 
nos naturalesa y lama. 


Aruba ta un isla rondona pa 
lama. Basa riba datos scientifico, 
nos tambe sigur tin un 
responsabilidad pa minimalisa 
nos impacto pa mehora e 
situacion mundial. E realidad ta 
cu aunke nos isla no ta produci 
plastic, si nos uso di plastic ta 
halto, y hopi plastic di Caribe ta 
yega nos costanan mescos cu nos 
uso y desperdicio di plastic tambe 
ta yega costanan di otro islanan 
of paisnan via lama. 


Con ta distingui e diferente 
desperdicio di plastic? 

Tin varios tipo di plastic cu ta 
wordo aplica pa traha diferente 
tipo di producto. Por ehempel, 
Polyethylene terephthalate (PET) 
ta un di e tipo di plastic mas 
comun cu por recicla. Kinan por 
pensa di por ehempel botter di 
awa, juice, refresco (of bebida en 
general), baki di cuminda (food 
containers) y otro productonan 
similar. 


High-density polyethylene 
(HDPE) ta un otro tipo di plastic 
cu por ser recicla. HDPE ta ser 
uza pa botter di por ehempel 
lechi, shampoo/conditioner, y ta 
un plastic mas duro. HDPE tambe 
ta ser uza pa cierto material di 
construccion di plastic. 

Pa aumenta e grado di reciclahe 
di plastic e mester ta limpi y no 
contamina. 


Mi kier haci mi parti: unda 
mi por entrega mi plastic? 

Plastic tin un costo pa procesa, 
pero e impacto positivo riba nos 
medio ambiente y naturalesa, no 
tin prijs! Por deposita plastic na 
e proximo lugarnan actualmente: 


° Plastic Beach Party 
(Recycling) 

° Ecotech Freezone (Export 
dialgun tipo) 

° AruPro (Reusa 


exclusivamente su productonan). 


Door di reduci y recicla mas, 
nos por baha nos impacto 
negativo riba medio ambiente. 


Recicla plastic tambe ta tuma 
menos recurso natural y energia 
compara cu crea plastic nobo. 
Pues tin un beneficio economico 
cu mester ser explora den futuro. 


Na e momento aki nos ta conta 
cu boluntad di e personanan cu 
kier contribui na haci un impacto 
positivo, pa separa y deposita nan 


plastic na un di e companianan. 


Pa mas informacion tocante 
desperdicio di plastic por tuma 
contacto cu е сотрапіапап 
of bishita website. www. 
trashtocasharuba.org pa asina 
haya un bista di e Blue Print pa 
maneho di desperdicio. 

Minister di Cultura y Comision Celebracion Dianan Nacional ta invita: 


*BAN CELEBRA E DI 47 ANA DI NOS DIA DI HIMNO 
Y BANDERA DEN UNION” 


; = ë 
o А 

Nos a drenta luna di maart, un 
luna hopi special pa nos Pais 
Aruba. Dia 18 di maart ta nos 
Dia Nacional, Dia di Himno y 
Bandera. Comision Celebracion 


Dianan Nacional CCDN un 
biaha mas ta preparando varios 
actividad nacional den cuadro di 
celebracion di e 47 aniversario di 
nos Himno y Bandera. E lema di 
e aña aki ‘ Union ta e forsa di nos 
baranca tan stima’. 


*Festival Un Canto pa Aruba su 
Himno y Bandera* 

E prome fin di siman di evento ta 
cuminsa diabierna awo, dia 10 di 
maart riba Plaza Libertador G.F. 
Betico Croes. CCDN hunto cu 
Comision Pro Cultura ta organisa 
e festival ‘Un Canto pa Aruba su 
Himno y Bandera’, categoria di 
mucha y hoben. Esaki lo ta dianan 
10 y 11 di maart. Lo bay tin un total 
di 40 particpante y 13 agrupacion 
musical. E Himno di Aruba lo 
wordo presenta pa alumnonan di 
Colegio Sagrado Curason y Sint 
Aloysius School. Riba diadomingo 
12 di maart Aruba lo por gosa di 
varios composicion nobo den 
e festival ‘Un Canto Pa Aruba 
su Himno y Bandera’ categoria 
adulto, cu ta wordo organisa 
hunto cu Fundacion Cultural di 
Festivalnan Folklorico. Lo bay 
tin un total di 23 participante y 
13 agrupacion musical. Tur e tres 
anochinan aki lo tin mas di 40 
tent di cuminda crioyo, cos dushi 
y artesania local. 


*Poeta di Patria* 

Dia 15 di maart nos comunidad ta 
invita pa bin presencia e evento di 
poema dedica na Aruba, Poeta di 


Patria den Cas di Cultura. E tema 
pa e aha aki ta 'Aruba' y e anochi 
aki e participantenan lo trece nan 
inspiracion y creacion dedica na 
Pais Aruba den nos dushi idioma 
Papiamento. Entrada pa e evento 
Poeta di Patria ta gratis y ta 
cuminsa for di 7 or di anochi. 


*Manifestacion Cultural* 
Dia 17 di maart nos ta topa un 
biaha mas riba Plaza Libertador 
G.F. Betico Croes na unda lo tuma 
luga e Manifestacion Cultural cu 
lo cuminsa pa 6 or di atardi cu 
Feria di benta di cuminda, cos 
dushi y artesano. Riba escenario 
Academia Musical Harpa y Cuarta 
bou encargo di Edgard Kelkboom 
lo percura pa deleita e publico 
cu nan dushi musica y pa 8 or e 
programa oficial ta cuminsa cu 
discurso di Minister di Cultura, 
sigui pa un show cultural di 
canto, baile, poesia y musica 
di un orkesta bou encargo di e 
talentoso Chris Kross. E anochi 
lo finalisa cu un presentacion di 
Musical Time. 


*Acto Protocolar* 

Dia 18 di maart riba Dia di Himno 
y Bandera, Pueblo ta keda invita 
pa e Acto Protocolar riba Plaza 
Libertador G.F. Betico Croes 
na unda cu Minister President 
Wever-Croes lo hiba discurso 
sigui pa un Aubade. E mainta 
aki ta cuminsa 8or y mey cu coro 
musical forma pa muchanan di 
Scol di Colegio Laura Wernet 
Paskel, Colegio San Hose y Maria 
School, cu ta wordo reforsa pa 
Coro Tutti Frutti y acompaña 
musicalmente pa Caribbean 
Combo di Scol di Musica Rufo 
Wever. 


*Desfile 
Uniforma* 
Despues di e parti protocolar 
ta sigui e desfile di nos 
gruponan uniforma di scout, 
gubernamental, deportivo y 
cultural pa clausura e celebracion 
na Dia di Himno y Bandera na 
Plaza Libertador G.F. Betico 
Croes. 


Gruponan 


*Concurso Escolar* 

CCDN a prepara tambe un 
concurso escolar di pintura pa 
tur scol preparatorio y basico 
participa. Etematae6districtonan 


di Aruba, Oranjestad, Noord, 
Paradera, Santa Cruz, Savaneta 
y San Nicolas. Muchanan mester 
uza nan fantasia y creatividad 
pa pinta kico pa nan ta haci cada 
districto special. Mester entrega e 
pintura bek na scol y na scol mes 
lo scoge e miho pintura di cada 
klas y entrega esaki na CCDN. 
CCDN hunto cu un comision di 
maestro lo scoge un ganador di 
cada categoria. Lo tin premio pa 
Scol Preparatorio y Scol Basico 
pa klas 1 y 2, klas 3 y 4, klas 5 y 6. 


*Kibra Coco* 

E biaha aki tambe lo tin un 'Kibra 
Coco' pa asina e muchanan por 
haya sa mas di Aruba. Riba e 
pintura di e concurso nacional, lo 
tinunQR Codecucualemuchanan 
hunto cu nan famia por participa 
contestando pregunta relaciona 
cu e simbolonan nacional di nos 
Pais. E famia cu contesta mas lihe 
y tin mas pregunta bon contesta 
ta gana premio. 


*Video - Kico nos ta gusta 
mas di Aruba?* 

CCDN a prepara e concurso 'Kico 
nos ta gusta mas di Aruba' pa 
crea un movecion di cual tur scol 
preparatorio y basico por traha 
y manda un video di 30 seconde 
maximo pa mustra kico nan ta 
gusta mas di Aruba. Hunto cu 
nan docente lo por traha un video 
grabando cu un celular un bunita 
mensahe di nan klas ‘Kico nan ta 
gusta mas di Aruba. Pa e video 
cu miho creatividad y mensahe lo 
tin un premio pa e klas. 


“Calendario di eventonan Himno 
y Bandera 2023* 

Tur club of organisacion cu tin 
un evento relaciona cu Dia di 


Himno y Bandera, por manda 
CCDN, nan flyer of informacion 
(no mas tarda cu 8 di maart), di 
nan evento pa esaki por wordo 
poni den e calendario cultural cu 
lo wordo publica den medionan 
di comunicacion. E informacion 
por wordo manda na e-mail adres 
CCDN@cultura.aw . 


*Gradicimento* 

Minister di Cultura y CCDN ta 
gradici tur instancia y persona cu 
ta aporta pa haci e celebracion di 
nos Dia di Himno y Bandera uno 
digno di Pais Aruba, e.o. esnan 
gubernamental, Departamento 
di Cultura, KPA, DOW y IBISA, 
masha danki pa nan cooperacion. 
Ta gradici specialmente nos 
companianan estatal SETAR NV, 
Utilities Aruba NV, WEB Aruba 
NV y NV Elmar Aruba y tambe 
UNOCA, pa nan contribucion pa 
yuda engrandece e celebracion di 
Dia di Himno y Bandera 2023. 


*Invitacion pa Pueblo celebra* 
Pueblo ta keda cordialmente 
invita pa hunto nos celebra nos 
Dia di Himno y Bandera 2023 
den gran forma. Ban asisti na e 
eventonan organisa pa Gobierno 
di Aruba y tambe den esnan den 
bario. Laga nos hisa Bandera di 
Aruba na nos cas y negoshi. Ban 
bisti nos flanel di Aruba y pone 
banderin na nos auto pa asina 
mustra nos amor Patrio celebra 
riba Dia di Himno y Bandera. 
*Prensa*Minister Maduro ta 
gradici Prensa di antemano pa 
nan cooperacion, presencia y 
promocion di e actividadnan 
cultural cu lo tuma luga rond 
di nos isla den e luna cu nos 
ta celebra nos Dia di Himno y 
Bandera. 

BRIYANDO FUERTE e TRECIENDO CLARIDAD 


Pareha di edad tambe den problema na 
Driemasterstraat homber kier a dal e 
muher cu palo! 


atardi a 


Diadomingo 
drenta informe di cu tin 
un problema di famia na 


Driemasterstraat y tin 
hende arma cu palo, me- 


sora a dirigi patruya na e 
sitio. Na yegada di e pa- 
truya a bin compronde cu 
aki ta trata di un problema 
di pareha di edad unda e 


homber kier a 

dal e dama cu baston. Polis 
a yega net pa evita esaki y 
a logra convense cu amor y 
stimacion real no tin nada 


di haber cu violencia pero 
mas bien comprension y 
respet pa cu e otro cual 
lo trese pas y amor. QUE 


VIVA EL AMOR, polis a 
core bay prome curason- 
nan y sunchinan di amor a 
“show up”! 


Polis a bay pa un grupo di persona kier a 
regla cuenta cu un otro grupo na Dakota 


atardi a 


Diadomingo 
drenta informe di cu tin 
un grupo di persona arma 
cu bate, piedra, cuchiu y 
hasta arma di candela na 
un adres na Dadelstraat, 


mesora a dirigi patruyan- 
an di Oranjestad na e sitio. 
Na yegada di e patruya ya 
e otro grupo a bandona 
e sitio. Polis a papia cu e 
grupo splica nan e conse- 


cuencianan. Despues di 
basta papiamento e grupo 


a baha guardia pero nan a 
avisa cu nan lo keda alerto 


y cu nan lo ta cla pa actua 
pa cualkier eventualidad. 

Gerlien Croes: 


2 ana despues AVP ta hayando rason: landspakket no ta loke a 
wordo bendi door di gobierno y tur otro partidonan politico 


Nos ta finalisa un IPKO 
caminda, despues di dos 
aña, partido AVP ta haya 
rason cu gobierno di Aru- 
ba a firma un landspak- 
ket cu, en realidad, no ta 
treciendo beneficio desea 
pa e pueblo. AVP a ilustra 
bon cla cu no tabatin un 
participacion debido di 
parlamento den e proceso 
pa percura e miho interes 
di nos pais. Un ehempel ta 
cu na e momento aki tin 
reformanan den salubri- 
dad publico cu ta cuasan- 
do mas pobresa, mientras 
como prioridad discusion 
ta wordo hiba ariba topico 
di proteccion di data di 
cuidadanonan. 

Den e conclusionnan di 
IPKO, mr. Gerlien Croes 
hunto cu coleganan par- 
lamentario di AVP a uni 
na otro parlamentarionan 
den Caribe Hulandes pa 
resalta e punto cu parla- 
mento di e islanan no por 
keda solamente wordo 
informa despues cu de- 
cisionan wordo tuma pa 
leynan of acuerdonan cu 
gobierno ta hasi na nivel 


di reino. 

Croes: “Nos no ta contra 
pa bin cu reforma, pero 
awe ta wak cu e landspak- 
ket no ta funciona manera 
cu el a wordo bendi door 
di gobierno di Aruba y 
apoya door di tur otro 
fraccion den parlamento y 
partido politico.” Dos aña 
pasa tur a punta dede riba 
AVP como esun cu no sa di 
kico e ta papia, mientras 
cu awe na nivel di reino; 
den reunion interparla- 
mentario, ta confirma cu 
e landspakket no ta fun- 
cionando manera ela ser 
bendi na comunidad. 

Otro punto cu e parlamen- 
tario ta trece dilanti ta cu 
no tin un aspecto finan- 
ciero mara na dje pa haci 
reforma. T'asina cu den 
delegacion di Aruba mes, 
tur ta di acuerdo cu land- 
spakket no ta funcionando 
y hasta Hulanda a declara 
cu e parlamentonan di e 
paisnan aki mester taba- 
tin hopi mas di bisa den e 
proceso y dicidi den e pro- 
ceso. 


FACEBOOK: 

Gobierno y tur otro par- 
tido politico na Aruba 
a bende comunidad un 
landspakket cu no ta fun- 
cionando. Parlamentari- 
onan Hulandes mes ta ad- 
miti cu e parlamentonan 
mester tin mas di bisa den 
decisionan asina grandi 
pa comunidad y cu dia- 
logo y flexibilidad ta nec- 
esario den tur proceso di 
reforma. 

Nos no ta contra pa bin 
cu reforma, pero awe ta 

Polis a detene 
chauffeur burachi 
cu a ocasiona ac- 
cidente na Bubali 


Diadomingo merdia a 
drenta informe di un acci- 
dente na e rotonde banda 
di Bubali, mesora a dirigi 
patruyanan na e sitio, na 
yegada di e patruya a bin 
compronde cu aki ta trata 
di un accidente causa pa 
un dama chauffeur bao 


influencia, mesora a pidi e 
chauffeur pa supla y e no 
por a supla cual ta ser con- 
sidera como e limite sur- 
pasa y a detene. 


Na yegada di e vehiculo di 
e transporte nan a hib'e 
warda di polis na Shaba. 


Dokter cu mester bay hospital cu urgencia 
a hay'e obliga di bay cu bicicleta, nan a para un 
auto dilanti su garashi! 


| ma | 
ПА 
ШШ 


М 


Diadomingo mainta a 
drenta informe di cu un 
chauffeur a laga un auto 
para dilanti e garashi di 
un cas unda un dokter ta 
biba, e dokter mester a bay 
cu urgencia hospital y a 
subi bicicleta dirigi su mes 
lo mas pronto posibel pa e 
emergencia. 


Lo mas tristo ta cu dilanti 
di e garashi tin un poster 
avisando pa laga e entra- 
da/salida liber y no blokea 
esaki pero asina mes ta 
blokea e garashi. Polis a 
busca manera pa haya e 
chauffeur pero no a logra 
ya cu e auto ta registra na 
un adres na Macuarima 


pero na e adres ey no tin 
ningun hende cu e nomber 


ey. 


No a keda nada otro cu 
pidi takelwagen kita e auto 
for di eynan y hib'e warda 
di polis unda nan tin su 
auto bon warda y un mer- 
ecido “BOET” pa paga. 

Cuida bo cara cu e simpel pasonan aki 


E cara ta e prome cu un 
persona ta mira. Nos por 
bisa cu ta nos carta di 
presentacion. Por lo tan- 
to, mantene bo cara sa- 
ludabel ta practicamente 
un obligacion. 

Sin embargo, tin biaha 
cu rutina, stress y obliga- 
cionnan, nos ta descuida 
e aspecto di e cara. 
Esaki ta algo inconveni- 
ente ya cu, despues cu e 
dafio sosode riba e cuero 
delicado di e cara, ta hopi 
dificil pa bay bek. 

P'esey, nos a dicidi pa re- 
colecta un serie di paso 
importante pa bo por 
cuida bo cara, aunke bo 
tin un dia ocupa. 

No ta trata di aplica pro- 
ductonan cu ta tapa e 
cuero, sino di mantene e 
salud di e cuero di e miho 
manera posibel. 


Cuida bo cara cu e sim- 
pel pasonan aki 

1. Sifia ki tipo di cuero bo 
tin 

Prome cu tur cos, bo 
mester sa ki tipo di cu- 
ero bo tin. Esaki ta algo 
indispensabel prome cu 
cuminsa cualkier rutina 
di beyesa, incluiyendo e 
makiyahe. 

Si bo cuero ta vet of mix- 
to, lo bo no tin e mesun 
cuidado, ni por uza e me- 
sun productonan cu si bo 
cuero ta tipo seco, atopi- 


co of sensibel. 


2. Rutina di limpiesa 

Un di e pasonan mas 
importante, y cu nunca 
mester faya pa e cuidado 
di e cara, ta e limpiesa 
adecuado di e cutis. 

Ta fundamental realis'e 
dos biaha pa dia. Cu un 
rutina di limpiesa facial, 
bo por elmina e impure- 
sa cu ta bin acumulando. 
Asina bo por evita e 
aparicion di imperfecci- 
on, infeccion of mancha. 
o Si bo cuero ta vet 
of mixto, bo mester uza 
productonan cu ta logra 
disminui e exceso di vet 
(sebum) pa evita cu por 
produci e obstruccion di 
e porionan. 

° Si, por contrario, 
bo cuero ta seco of deli- 
cado, bo mester uza pro- 
ductonan cu ta menos 
fuerte, pa e no seca ainda 
mas. 


3. Humectacion y hi- 
dratacion 

Ta un paso vital di e pro- 
ceso aki. Ta importante, 
cu despues di realisa e 
limpiesa di e cutis, bo 
aplica un producto hu- 
mectante y hidratante. 
Cu e simpel paso aki lo 
bo logra evita e daño ce- 
lular y disminui e riesgo 
di embehecimento pre- 
maturo. 


Sigura bo mes pa uza e 
producto adecuado pa bo 
tipo di cuero. 


4. Proteccion solar 
Semper bo mester pone 
sunblock of protector so- 
lar, riba bo cara, ainda si 
bo ta sali cana riba caya. 
Corda cu e radiacionnan 
solar tin efectonan da- 
ñino riba e celnan di 
e cuero, acelerando e 
aparicion di signonan di 
embehecimento manera 
lachi y manchanan scur. 
Kisas bo no lo nota e 
efecto inmediatamente, 
pero si cu e paso di tem- 
po. Hasta, e efecto acu- 
mulativo por deriva den 
un tipo di cancer di cu- 
ero. 

Asina ya, ocupa bo mes 
di busca un bon sunblock 
di acuerdo cu bo tipo di 
cuero. Tambe ta existi 
makiyahe cu factor di 
proteccion den su formu- 
lacion cu bo por aplica. 
Busca loke miho por 
adapta na bo y cuida bo 
cuero den tur momento. 


5. Cuida e cuero delicado 
Cuero di e lipnan y rond 


di e wowonan, ta mas del- 
icado cu e resto di e cara. 
Ta hopi importante cu bo 
brinda e cuidado necesa- 
rio, uzando productonan 
cu ta indica specialmente 
pa e zonanan aki. 


6. No mishi cu e cara 

Ta hopi comun hiba e 
mannan na e cara den 
cualkier momento di dia. 
E problema ta radica cu 
e mannan ta bira vet y 
ta acumula contaminan- 
tenan cu por pasa riba e 
cuero di cara. 

Como consecuencia, por 
obstrui e porionan di e 
cara, contribuyendo na e 
aparicion di acne. 


Tambe nos mester evita, 
na medida di lo posibel 
pa nos para mishi e im- 
perfeccionnan, manera 
puistjes, e cicatris y com- 
edonenan. E accion aki 
solamente por empeora e 
estado di e cuero. 


7. Bebe hopi likido 

Awa no solamente ta nu- 
tri e cuero, sino cu e ta 
yuda elimina e toxina, 
impuresa y e vet cu por 
acumula riba e cuero, 
specialmente e cara. 

Si te cu awor aki bo no a 
tene na cuenta, cuminsa 
awe mes pa mantene e 
cuero radiante. 

mr. dr. Rycond Santos do Nascimento: 


Dolor mas grandi di nos pueblo a keda 
pafo di e landspakket 


Pa parlamentario mr. dr. 
Rycond Santos do Nas- 
cimento tabata un ber- 
guensa cu mester a bay 
IPKO (Interparlamentaire 
Koninkrijksoverleg) ра 
parlamentarionan Hu- 
landes confirma locual 
AVP a bin ta bisa, esta cu 
Gabinete Wever-Croes II 
a firma pa un landspakket 
cu no ta tene cuenta cu e 
preocupacionnan di nos 
comunidad. 

“Ta un berguensa cu e 
landspakket aki no tin 
curason,” esey ta, segun 
Santos do Nascimento, un 
hecho cu a keda reconoci y 
estableci door di e delega- 
cionnan cu Aruba, Corsou, 
St. Maarten y Hulanda 
como un di e resultadonan 
di e encuentro siman pasa 
na Corsou. 

“E landspakket no tin 
como topico, por ehempel, 
pobresa; no tin como top- 
ico poder di compra; no 
tin como topico e parti di 
salud publico conecta cu 
medio ambiente, conecta 
cu nos problematica di e 
maneho di desperdicio y 
proteccion di naturalesa,” 
e parlamentario di AVP a 


indica. 

E motibo di esaki ta sim- 
pel, segun Santos do Nas- 
cimento, e ta falta di dia- 
logo. E landspakket no ta 
basa riba un democracia 
berdadero, pasobra de- 
mocracia ta rekeri di un 
dialogo den bo comunidad 
pa e ora bo fiha kico ta e 
deseo di un pueblo, kico 
ta e aspiracionnan di un 
pueblo; unda e pueblo kier 
bay cu su futuro. 

Esey no ta e landspakket- 
nan y ey bo ta wak cu loke 
partido AVP a bin ta bisa, 
esta cu e landspakketnan 
aki ta e problema. “Paso- 
bra nos mester tin prob- 
lema cu full e pensamento 
cu un par di hende por bay 
dicidi kico ta importante 
pa un pueblo. No ta asina 
democracia ta traha. De- 
mocracia ta traha ora cu 
pueblo ta bisa bo unda e 
dolor ta,” Santos do Nasci- 
mento a afirma. 

E dolor di e pueblo di 
Aruba ta su cartera y su 
salud. Lamentablemente 
e aspecto aki ta completa- 
mente perdi for di e land- 
spakketnan. 


SOLODIPUEBL O@GMA IL.COM 
CEL.585 9500 

Pa abona na 
SOLO DI PUEBLO 


Yama 
585 9500 


of manda nos un 
e-mail na 
solodipueblo@gmail.com 

UNESCO-Aruba cu mas cooperacion 
entre e Comisionnan Nacional di UNESCO 
den Reino Hulandes 


i 
е 


Bullding Peace in 


ТИ uma 


the Minds of Men 


Representante di UNESCO Aruba, Corsou y Sint Maarten na secretariado di 


UNESCO Hulanda 


Ray-anne Hernandez, director di UNOCA hunto cu Ruby Eckmeyer, specialista 
di cultura di UNESCO-Aruba 


Aña 2023 a habri suma- 
mente dinamico y fructif- 
ero pa Aruba su Comis- 
ion Nacional di UNESCO. 


Desde 2010 tanto Cosou 
como Sint Maarten a bira 
miembro asocia di UNES- 
CO, hunto cu Aruba desde 


1987. Manera ta conoci, 
e areanan di trabou di 
UNESCO ta Ensefiansa, 
Ciencia, Cultura y Comu- 


nicacion & Informacion. 
For di 13 pa 17 di februari 
2023 a tuma luga un work- 
shop pa specialistanan 
riba tereno di Patrimonio 
Cultural Intangibel (PCI). 
Pa Aruba a participa Sra. 
Ruby Eckmeyer, special- 
ista pa e programa di cul- 
tura pa UNESCO-Aruba, 
hunto cu Sra. Ray-anne 
Hernandes, director di 
UNOCA. Meta di e en- 
cuentro aki tabata pa crea 
un procedura di nomina- 
cion den Reino Hulandes 
y alaves pa duna tur e isla- 
nan di Caribe Hulandes e 
informacionnan necesario 
pa por ehecuta e convenio 
pa Salvaguardia Herencia 
Cultural Intangibel cor- 
ectamente. 

E secretariado di e Comisi- 
onnan Nacional di UNES- 
CO tin un rol importante 
den esaki y e colaboracion 
entre e islanan ta di suma 
importancia ya cu nos tin 
hopi en comun riba tereno 
di cultura. Asina cu e ra- 
port di e workshop ta cla, 
lo presenta esaki na e gre- 
mio cultural na Aruba pa 
planea con lo sigui cu e 
ehecucion di e convenio di 
PCI di UNESCO. 

Despues cu a formalisa e 
secretariado di UNESCO- 
Aruba na 2020, UNESCO- 
Aruba pa prome biaha tin 
specialistanan pa coordina 
e programanan interna- 
cional di UNESCO. Aruba 
ta resorta atrobe desde 
2019, bou di e oficina sub- 
regional di UNESCO na 
Kingston. Esaki ta nifica 
cu awor tur e 3 miembro- 
nan asocia di UNESCO di 
Reino Hulandes por traha 
hopi mas estrecho hunto 
riba tur e areanan di tra- 


bou di UNESCO cu ta 
keda ehecuta den Region 
Caribe. 

Den luna di februari Sra. 
Anna Paolini, directora 
di UNESCO-Kingston a 
bishita Aruba, unda e ta- 
batin un encuentro cu en- 
tre otro Minister di Finan- 
sa y Cultura, Sra. Xiomara 
Maduro, kende ta presi- 
dente di e comision na- 
cional di Aruba. A discuti 
varios tema y a palabra pa 
intensifica e cooperacion 
entre e oficina na Kings- 
ton, e secretariadonan di 
cada pais den regio y rep- 
resentante fiho di Reino 
Hulandes na Paris. Den 
cuadro di e cooperacion 
den Reino е Secretaris- 
Generalnan ta reuni struc- 
turalmente cada dos luna. 
E reunion na februari ul- 
timo a tuma luga na Den 
Haag, unda cu e special- 
ista di cultura di UNES- 
CO-Aruba a representa 
Sra. Marushka Tromp, ac- 
tual Secretaris-General pa 
Aruba. Relaciona cu e pal- 
abracionnan pa intensifica 
e cooperacion entre e dife- 
rente organonan di UNES- 
CO, for di 6 pa 8 maart 
venidero lo ta di bishita na 
Aruba dos representante 
for di UNESCO-Paris. Ta 
trata aki di Sra. Moninque 
van Daalen, embahadora 
extraordinario y plenipo- 
tenciario di e Delegado 
Permanente di Reino na 
UNESCO Headquarters, 
hunto cu su suplente Sra. 
Carlien Schrijvershof. 
Esaki ta e prome biaha 
cu Comision Nacional di 
Aruba ta ricibi bishita di 
e Delegado Permanente di 
Reino directamente for di 
Paris. 

Tristo, pelea di muhernan faltando 3 dia 
pa dia internacional di hende muher! 


Diadomingo madruga casi 
birando mainta polis ta 
pidi refuerso di varios pa- 
truya pa un situacion cu a 
bay completamente for di 


man na Palm Beach unda 
muhernan tabata bringa 
riba caya. 

Tristo pa bisa cu faltando 
apenas algun dia pa Dia 


Internacional di Hende 
Muher anto e pelea de- 
sproporcional aki cu 
muhernan envolvi anto 
riba caminda. 

Varios patruya di Noord, 
Oranjestad y di Santa 
Cruz hasta di Sanicolas a 
dirigi nan mes pa eynan. 


Polis a core cu e multitud y 
a logra detene 5 persona y 
den nan muhernan tambe. 


Nan tur a ser hiba warda 
di polis na Shaba pa atende 
cu nan pa nan comporta- 
cion riba caya. 

LUNA DI JANUARI Y FEBRUARI TABATA TIN VARIOS ACTIVIDAD 
DEPORTIVO PA SCOLNAN DI ARUBA, VARIOS WEGANAN A TUMA 


LUGAR NA DIFERENTE CENTRO DEPORTIVO 


Algun di e ramonan di deporte aki ta bay competi pa e gran final 
di weganan escolar WE Aruba 2023 


тур 


Т 


pui 

Final Trefbal: 

Den luna di januari a tuma 
lugar final di trefbal mu- 
cha muher den Centro De- 
portivo Libertador Betico 
Croes caminda cu scolnan 
cu a clasifica pa final a en- 
frenta otro. 

Na prome lugar a keda 
Scol Basico Washington, 
na di dos lugar a keda St. 
Paulus School, na di tres 
lugar a keda Colegio Sa- 
grado Curazon y na di 
cuater lugar keda Colegio 
Felipe B. Tromp. 


Atletismo Escolar catego- 
ria 2 y 3 mucha homber y 
mucha muher: 

Ganador categoria 2 mu- 
cha homber no miem- 
bro di club 1 Phillip Kooi 
Mon Plaisir Basis School, 
2 Miguel Perez Scol Ba- 
sico Washington, 3 Kendal 
Tromp Scol Basico Was- 
ington. 

Ganador categoria 3 mu- 
cha homber no miembro 
di club 1 Kymani Hazel 
Mon Plaisir Basis School, 
2 Rayner Kock Pius X 


= SCO 
de T А7 
Par 


School, 3 Jayqion Rich- 
ardson Scol Basico Wash- 
ington. 

Ganador categoria 2 mu- 
cha muher no miembro di 
club 1 Mia Jansen Colegio 
Sagrado Curazon, 2 Senna 
Stooter Mon Plaisir Basis 
School, 3 Edilianne Croes 
Colegio Laura Wernet 
Paskel. 

Ganador categoria 3 mu- 
cha muher no miembro di 
club 1 Junaily Carty Cole- 
gio Laura Wernet Paskel, 2 
Richantely Jamanika Sint 
Paulus School, 3 Yenti Van 
Kast Scol Basico Washing- 
ton. 

Ganador categoria 2 mu- 
cha homber miembro di 
club 1 Uraijah Erasmus 
Prinses Amalia Basis 
School, 2 Matisse Maas 
Mon Plaisir Basis School, 
3 Joaquin Jacobs Mon 
Plaisir Basis School. 


Ganador categoria 3 mu- 
cha homber miembro di 
club 1 Fabial Harriott Sint 
Paulus School, 2 Xyon Ja- 
cobs Colegio San Hose, 


3 Neyton Giel Sint Anna 
School. 

Ganador categoria 2 mu- 
cha muher miembro di 
club 1 D'Sheila Milan Pius 
X School, 2 Richinelda De 
Jong Sint Anna School, 
3 Tibisay Tromp Colegio 
San Hose. 

Ganador Categoria 3 mu- 
cha muher miembro di 
club 1 Naraya Doornkamp 
Prinses Amalia Basis 
School. 


Volleyball: 

Den luna di februari tam- 
be a tuma lugar competen- 
cia di volleyball den cat- 
egoria B mucha homber 
unda cu prome y di dos 
lugar di cada sector a cla- 
sifica pa e gran final cu a 
tuma lugar na Compleho 
Deportivo Frans Figaroa. 
Despues di algun dia di 
competencia campeon di 
volleyball categoria B mu- 
cha homber a keda Cole- 
gio Sagrado Curazon, na 
di dos lugar a keda Maria 
School, na di tres lugar a 
keda Sint Anna School y 


na di cuater lugar a keda 
Colegio Cristo Rey/Sint 
Michael School. 


IBiSA kier a felicita tur 
scolnan cu a participa na 


diferente evento deportivo 
escolar y tambe esnan cua 
gana derecho di participa 
pa weganan interinsular 
2023 y tambe weganan es- 
colar WE Aruba 2023. 

SABIDURIA DEN NOS 
ALEGRIA 


Skirbi pa Ruthy” Lady Ruth” 
Vrieswijk-Bergen 


Un “ bear hug” pa tur e hende muhenan 
original, natural y unico crea pa Archi- 
tecto di Universo. 


Pabien ariba nos dia cu 
ta dia 8 di Maart 2023 


Awe un poema prosa cu a sali for di un 
curason bendiciona di un muhe simpel 
y inspira : Lady Ruth. Un sra esposa, 
mama, wela, artista ama di cas, den pal- 
abra sofistica : Un domestic Engineer. Un 
Poeta desde su di 16 anja di edad, ora cu 
e amor y pasion di skirbi a toca na su hu- 


milde curason. 


“E STEM CU KIER WORDO SCUCHA” 


Muhe ta e hende cu mas ta tende “ e stem” den su curason 

Muhe ta e hende cu mas ta sinti emocion y ta cla pa duna pordon 
Ora Architecto di Universo a traha e hende muhe 

E no a traha un “speaker” of “headphone” grandi mahos p'e 

E no tawata kier ningun distraccion 

E no tawata kier desorden na monton 

Architecto di Universo a crea e ser suave yen di ternura cu mas amor 
Mas movecion di pasion y amor den su alma 

Mas movecion di sabiduria y amor den su mente 

Mas movecion di comprencion y amor den su curason 

Y den su curvanan, mas movecionnan sexy 


Lamentablemente awe tin cu ta bende nan mes 

Nan ta bisti den “outfitnan” manera “upside down” robes 

Hopi carni sunu na benta, nan gusta show off y tenta 

Nan linja di anzue pa pisca un gentil caballero mulato 

Of pa e piskechinan perdi pa pasa tempo cu nan un rato 

Y hopi ta esnan cu ta probecha y abusa di e muhenan bunita dorna aki 
Ora di kita tur e “layersnan'di “make-up”, ta keda un cara manera perdi 
Oh, cu asina hopi manera di topa, sera amistad y cuminsa un bon co- 
municacion 

Ta e carni den carni riba carni so ta nan interes den nan aplicacion? 
Ufff, entre nos hubentud tin cu no ta respeta nan mes ? 

Kizas, ta cu miedo di keda so tin na nan cabes ? 


Berdad cu tin cu mas curva cu otro, mas bunita, zanzan mas grandi 
Falso of no, ta yanga nan na un manera mas tribi sacudi 

Lubida cu ta Dios a creanan tur original, preto, blanco, geel of cora 
Wowonan scur of cla, pero tur cu un curason y alma cu ta inspira 

Di paden tin di nan ta desea di ta manera esunnan simpel, humilde y 
felis 

Y tin esnan simpel cu ta desea di ta manera e artistanan propaganda 
Mi ta admira esnan cu curashi pa laga pone tatoonan bunita y unico 
Pero, Lady Ruth no ta gusta e wenkbrauwnan pinta diki diki color blauw 
Ya, ta nan tempo di ta moderno ariba e mundo den e espacio aki, aki 
bao 

Di paden, “e stem” cu nan ta anhela pa tende, hopi biaha ta dal den 
bashi 

Nan ta tristo den nan soledad pa un rato, cu gana di yora 

Nan aparicion di afor so ta e cos mas importante pa nan tur ora 


Lubida di reviva “e stem” cu nan tambe kier tende 

Lubida di comporta manera e muhe cu no ta bende 

Esaki mi no a chupa for di mi dede 

Ta algo cu a pasa berdad cu Lady Ruth , hopi anja pasa 

Ora un sra.di Colombia a consehami pa no comporta asina barata 

Pa no hasi e mesun fout cu hopi y e tambe a hasi tempo di su hubentud 
Na dje, awe ketobay mi humilde gratitud 

Awendia e ta biba na Hulanda, den tera frieuw cu awasero 

Mientras nos akibandanan, den solo cayente pero placentero 


Mi futuro casa a conosemi sin make-up, cu un bistir cora kima, sexy 
clasico 

Nada di carni di mas, nada sunu ni preta di mas 

Ela enamora di mi “paden” cu mi alegria unico y fantastico 

Ela enamora di mi, bailando, bistiendo bril, cu mi cabey largo 

E gusta dunami sunchi na mi boca sin lipstick binja of cora 

E tawata sa, cu , locual e a mira, ela hanja, nada falsifica 

Ela bira mi pisca corra , cu te awe nos relacion di amor den union di 
amor y pas 

Ela bira mi esposo guapo inteligente yen di sabiduria 

Mi ta ketobay e hende muhe felis enamora cu hopi gradicimento y 
alegria 


Awe riba Dia internacional di Hende Muhe, celebra tambe aki na Aruba 
Nos por para keto y reflecciona, con nos como muhe por yuda 

Nan ta lanta organisacionnan pa sostene otro 

Pero en realidad e porta ta habri pa unicamente esnan yama “sudia 
gradua” 

Un sorto di discriminacion, pa esnan hoben , hoben adulto of grandi- 
nan cu tambe tin talento 

Nan ta midi inteligencia ariba papel y no e experiencianan di bida 

Nan ta midi buniteza den moda na outfitnan caro cu por cumpra y bisti 
Nan tin hopi mas pa sinja, hopi mas pa comprende y acepta 

Cu no ta bo titulo ta esun cu tin cu wordo mas balora 

No tin prijs pa E hende muhe, manera Mama Teresa, cu a duna su bida 
pa amor 

Y ta” e stem” ey, nos tin cu sigui, ora e papia cu nos awe, awor 

Den e temponan aki, cu tin hopi “ups and downs” pasando 

Laga'mi sigui wanta na “mi stem” di fe, bailando, cantando y recitando 
Mi no ta envidia ningun , desea tur un felis Dia, y sigui “mi mesun stem” 
mi mesun vos, 

Esun cu mi a hanja hopi anja pasa for di mi Bon Dios............ 

PRONOSTICO DI TEMPO 
VALIDO TE DIAMARS 07 DI MAART 2023, 18:00 ORA 


TEMPO: 

AWE NOCHI: PARCIALMENTE NUBLA Y GENERALMENTE SECO 
DEN MARDUGA Y MAYAN: PARCIALMENTE NUBLA SIN 
AWACERO DI IMPORTANCIA 
TEMPERATURA MAXIMO 31 GRADO CELSIUS 
TEMPERATURA MINIMO 25 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 32 PA 35 GRADO CELSIUS 
UV INDEX: 11 


BAHADA DI SOLO : 6:49 PM 
SUBIDA DI SOLO : 6:52 AM. 


BIENTO: MODERA TE BASTA FUERTE FOR 
FORSA 4 TE 5 (20 T PMO 


DEN DIA FUERTE TE POSI 


DI WEER CU TIN ACTUALMENTE. U 
LO LIMITA DESAROYO DI NUBIANA 
AWACERO. ESAKI LO MANTENE Е WEE 
SECO. MAS ALEU, роғ FINI DI SAHARA LO 
- VISIBILIDAD UN POCO DURANTE PROXIMO DIA OF DOS. 
CONDICIONA: ITIMO/ ESTADO DI LAMA: 

NA PARTINAN PROTEJE DI COSTA: LEVE, ROND DI 1 PIA. 
NA PARTINAN ZUID: TRANKIL TE MODERA, ENTRE 1 PA 2 PIA. 
NA PARTINAN OOST TE NOORDWEST DI COSTA: 
GENERALMENTE MODERA, ENTRE 5 PA 6 PIA. 

AVISO/ ALERTA: 

NA OCUPANTENAN DI BOTO CHIKITO TA SUGERI CAUTELA 


NA PARTINAN OOST TE NOORDWEST DI COSTA Y LAMA HABRI. 


FENOMENONAN SPECIAL: 
NINGUN 
POTENCIAL DI AWACERO PA PROXIMO 24 ORA: 
MENOS DI 1 MM; LOCALMENTE ESAKI POR TA DIFERENTE. 
REGISTRACION DI TEMPERATURA (GRADO CELSIUS) Y 
AWACERO (MM) DEN ULTIMO 24 ORA (8'AM PA 8'AM): 
AIRPORT : MAX 31 / MIN 26 / 0.0 MM 
WESTPUNT: MAX 31 / MIN 26 / 0.0 MM 
STA ROSA: MAX 31 / MIN 26 / 0.0 MM 
PRONOSTICO DI TEMPO PA PROXIMO 3 DIANAN: 
LEVE TE PARCIALMENTE NUBLA CU UN AWACERO PASAJERO. 
BIENTO LO TA FOR DI DIRECCIONAN OOST Y MODERA TE 
BASTA FUERTE, FUERTE TE DURO DEN RAFAGA; 
TEMPERATURA (GRADO CELSIUS) MAX / MIN LO TA: 31 / 26 


ARO 


FORTALEZA PA FAMIA 


Scirbi pa Pastor Marcel Balootje. 


TRAS DI E PALABRA 
PORDON, TIN UN MON- 
TON DI BENDICIÓN 


Dios tene mi- 
sericordia, e 
mundo ta yena 
cu Odio, Ven- 
gansa, Rabia, 
Orguyo, En- 
emistad , y mas 
cu tur cos falta 
di pordon, cual 
ta separa hende 
for di otro y 
tambe ta dividi 
famia. 

Falta di pordon 
ta asina obvio 
cu e no por wordo scondi 
mas , pasobra hasta den un 
speech y forma di expresa 
bo ta nota si un persona tin 
falta di pordon y amargura 
a ataca su curazon.(Marco 11 
v 25) 

Hopi tristo ta e falta di por- 
don cu ta existi entre mayor 
y yiu , pasobra un mucha 
mester di su mayornan pa 
un bon crecemento spiritual 
y social( 2 Corintionan 2 v 
10-11) 

Di otro banda nos ta mira 
cu dia pa dia hende ta pa- 
pia malo di otro, acusa, 
insulta,bully rebaha, y re- 
chasa otro manera ta un cel- 
ebracion, pasobra tin hende 
ta kere cu ora bo rebaha bo 
prohimo bo ta wordo premia 
como un bon persona. Pro- 
verbionan 24 v 17) 

Den Mateo capitulo 5 vers 
22 Hesus ta bisa : Ken cu 
bisa “Bobo” lo ta culpabel 
pa bay den candela di fier- 
no. Si nos wak bon awendia 
ofensa mas fuerte cu bobo 
ta cay contra otro ,y hende 
no tin temor di Dios. 

1 Juan capitulo 3 vers 14 ta 
bisa : Esun cu no ta stima 
ta permanece den morto, 
saca bo cuenta cuanto hen- 
de tin ta cana rond masha 
bunita, pero nan ta morto 
spiritual pasobra den nan 
curazon tin odio contra nan 
prohimo. 

Dios ta wak e asunto hopi 
mas serio cu nos ta mire, 
pasobra Dios su palabra ta 
bisa cu sin paz y sin san- 
tidad ningun hende lo mira 
cara di Dios.( Hebreonan 
12 vers 14). Asina ta cu nos 
relacion cu Dios no por ta 


bon si tin falta di pordon 
den nos curazon. 

1 Juan capitulo 3 vers 15 ta 
bisa : Ken cu ta odia su ru- 
man ta un matado, y boso 
sa cu ningun matado no tin 
bida eterno ta permanece 
den dje. 

Awor esaki ta hala nos aten- 
cion, pa cambia nos vocab- 
ulario y wak bon kico nos ta 
papia den cas,oficina, scol , 
etcy con nos ta expresa nos 
mes contra otro, pasobra 
sembrando odio bo ta aleha 
bo mes for di hende y for di 
Dios. 

Efesios capitulo 4 vers 29 
ta bisa: No laga ningun pal- 
abra dafiino sali for di boso 
boca, sino solamente pal- 
abra cu ta bon pa edifica- 
cion, conforme e necesidad 
di e momento, pa esaki por 
duna gracia na esnan cu ta 
tende. 

Mateo capitulo 6 vers 14 #15 
ta splica nos cla cu si nos no 
pordona , Dios tampoco ta 
pordona nos, un hende cu 
no ta pordona, no ta crece 
spiritualmente, ni tampoco 
un persona cu ta odia no 
por drenta cielo pasobra 
bida eterna no ta perman- 
ece den dje. 

Si bo no ta pordona ta abo 
mes ta esun prome cu ta 
sali perhudica, bo tin cu 
pordona y laga los, for die 
cosnan bieuw , pa bo cura- 
zon por ta limpi dilanti di 
Dios.( Colosensenan 3 v 
12413). 

Na e momento cu un hen- 
de pordona di curazon, su 
wowo lo habri pa e mira 
e monton di bendicion cu 
Dios tin pa su bida.(Lucas 6 
v 37 + 1Juan 1 v 9). 

PUTOS IMMUEBLES ARTICULOS NEGOGOS 


mM SOLODIPUEBLO@GMAIL.COM 


585 9500 


Brandweer 

Polis 

Polis Oranjestad 

Polis San Nicolas 

Polis Santa Cruz 

Polis Shaba 

Tiplijn 

Ambulance San Nicolas 
Ambulance Sasaki 
Ambulance Wayaca 
Horacio Oduber Hospital 
Centro Medico San Nic. 
SVB AO Ziekmelding 


Servicio nan 

Elmar storingdienst 

Web storingdienst 

Setar storingdienst 
Digicel 

Reina Beatrix INT Airport 
Serlimar 

Arugas 

Guarda nos costa 


Aurora Funeral Home 
Royal Funeral Home 
Ad Patres Funeral Home 


The Olive trees Funeral Home 


Fundacion 

Rode Kruis 

Fada 

Fundacion Respetami 
Fundacion Guiami 

Muhe den dificultad 
Telefoon pa hubentud 
Centro Kibrahacha 
Stichting Bloedbank 
Mary Joan Fundation 
Koningin Wilhelmina Fonds 
Fundacion pa nos mucha nan 


SsRVIOOS EMPLEOS 


911 

100 

102 

104 

105 

107 

11141 

584-5050 

582-5573 

582-1234 
527-4000 
524-8833 
527-2782 


523-7147 
525-4600 
117 

145 
524-2424 
584-5080 
585-1198 
913 


588-6699 
586-4444 
584-2299 
582-0000 


582-2219 
583-2999 
582-4433 
587-1677 
583-5400 
131 
588-3131 
587-0002 
588-9999 
582-0412 
583-4247 


Publica serka nos anuncio di fayecimento di bo ser aka 
Nos tin 2 pakete pa ofrece: 


Pakete 1: Anuncio di tayecimento te dia cu e defunto 
ser dera 
Gradicimento y invitashon pa misa pa 3 dia AH 250,00 


Pakete 2: Anuncio di fayecimento te dia cu e defunto 
ser dera 
Gradicimento y invitashon pa misa pa 3 dia 


Na Canal 27 1х prome cu Noticiero 22 Af 400,20 


Pa mas informashon por tuma contacto cu oficina na 


555-9500 of na 741-4554 puntra pa 
Jamila Henriquez 


Un feliz dia y luna nobo yena di 
bendicion, paz y amor di Dios 


”Yiu di hende lo ta un sefial pa e hendenan di e generacion aki”.(Lucas 
11, 30) 


Probablemente abo por ta un persona cu na momento di tuma un deci- 
sion dificil ta hisa cara pa shelo y pidi Sefior manda bo un sehal y ta 
busca den intensidad di solo, den forma di e nubianan o briyo di e stre- 
anan di shelo e respuesta. Pero den realidad e sefialnan ta mas cerca di 
loke nos ta pensa, hopi bes e ta biba den nos mes, den loke nos ta biba, 
loke nos ta experimenta, den esnan cu ta rondona nos, den e palabranan 
cu nos ta scucha, eseynan ta e señalnan cu Dios ta utilisa pa asina nos 
por descubri e contesta di nos preguntanan. Den e Evangelio Hesus ta 
menciona tres señal, e señal di Yonas, señal di Salomon y e ultimo señal 
ta Hesus mes. Hesus no a bini pa reemplasa e señalnan antiguo sino pa 
cumpli cu nan den Su berdad y plenitud. Hesus ta pidi mi pa samina 
mi consenshi, arepenti y rechasa tur forma di pica. Nos mester tin e 
disponibilidad di cuminsa un bida nobo, cu un intencion sincero di sigui 
e direccion di Dios. Asina p'e palabra y obranan di Hesus bira un señal 
visibel pa nos. 


Oracion: Mi Senor, cada bes cu mi haci e señal di cruz y contempla bo 
crucifiho, mi ta corda e motibo di Bo sacrificio pa mi. Amen 

Con internet рог efecta е 
mente di bo yiu 


YUDA, 


Nos ta bibando den un 


mundo globalisa caminda 
e problemanan di un pais 
ta afecta henter mundo. 
E peligernan riba internet 
awendia ta afecta no 
solamente paisnan grandi 
sino na cualkier luga di 
mundo cu lo conecta na 
internet. 


Nos muchanan, teenager y 
hendejong nota consciente 
di e peligernan aki. Ta 
trata di modalidadnan 
nobo di crimen y 
manipulacion di mente di 
hende ta mas fuerte awor 
pa social media, y hopi di 
nos adulto no a ripara esei 


mes. 


Crimen cibernetico a 
aumenta 150% den e grupo 
di menornan di edad rond 
di mundo. Menornan ta 
e grupo mas vulnerable 
pa ser conecta pa 
desconocinan di cualkier 
luga di mundo. Robo 
di identidad, challenge 
online, cyberbulliyng, 
sexting, pornografia, 
turismo sexual infantil, 
ta algun di e delitonan 
contra nos yiunan. 


Pesey ta asina importante 
cu nos adulto por sifia 
di e peligernan actual di 


LOT Tube 


152 q 
yo 


internet y social media, 
con nan ta funciona y kico 
nos por haci pa cuida nos 
mes pero vooral pa cuida e 
curason di nos muchanan, 
teenager y hobennan. 


Nan inocencia pa su 
edad suma na nos 
desconocemento сото 
nan guía ta un mix cu 
por trece hopi dolo den 
curason di nos hende jong 
1 den nos tur como famia. 


BRIYANDO FUERTE + TRECIENDO CLARIDAD 


Solo di pueblo pagina 
social 


Ba hasi aña? Bo kier publica un 
felicitashon den corant. 
FREE 


Manda nos un email cu 
informashon y maximo 6 potret na 


solodipueblo@gmail.com 

Ora nos tende of lesa cu tin 6 cos 
cu Sefior ta odia, si 7 cos cu ta un 
abominacion pa Dios., hende lo re- 
acciona mes ora y bisa cu Dios ta 
amor , con por ta posibel cu Dios ta 
odia. 


Tur hende mester sa cu Dios no ta 
odia hende, pero si e ta odia e pica 
cu hende ta haci, pasobra e pica ta 
bini di e malbado, y ora nos haci 
pica nos ta desobedece Dios, y esey 
ta lanta furia di Dios.(Colosensenan 
3:5+6). 


E 6 cosnan cu Dios ta odia y e di 7 cu 
ta un abominacion pa Dios ta para 
scirbi den Proverbionan capitulo 6 
:16-19. 


Cara Orguyoso,( wowo altanero). 
Un lenga mentiroso. 


Mannan cu ta drama sanger ino- 
cente, 
Un curason cu ta plania maldad, 


Pianan cu ta lihe pa corre haci mal- 
dad, 
Un testigo falso cu ta papia mentira, 


Y esun cu ta sembra( continua- 
mente) desunion entre rumannan. 


Cara orguyoso ta bini di un mente 
orguyoso, y tur hende mester ta na 
altura na unda orguyo a cuminsa. 
Orguyo a cuminsa den cielo y nos 
tur mester lesa esaki den Ezekiel 
28: 12-19 y Isaias 14: 12-15, caminda 
cu nos tur por sa cu Dios a crea an- 
gel Lucifer cu a bira orguyoso y kier 
a tuma lugar di Dios y kier a sinta 
riba e stul di Dios. 

E a rebeldia contra Dios hunto cu un 
tercera parti di angelnan den cielo, 
y tabata tin un bataya den cual Lu- 
cifer y su compiche nan a perde y a 
wordo saca na mal ordo for di cielo. 


For di eynan nos tin cu realisa cu 
orguyo ta bini prome cu cu caida. Y 
esey nos por comproba tambe den e 
palabra di Dios cu ta bisa den San- 
tiago 4:4-6, 

Boso adulteronan , boso no sa cu 
amistad cu mundo ta enemistad pa 
cu Dios? 

Pesey ken cu kier ta amigo di mundo 


FORTALEZA PA FAMIA 


Scirbi pa Pastor Marcel Balootje. 


TIN SEIS COS CU SENJOR TA ODIA,SI SIETE COS 


ta haci su mes enemigo di Dios. 

Si boso ta kere cu envano Scritura ta 
papia: E ta anhela celosamente na e 
Spirito, kende E a haci biba den nos? 
Ma E ta duna un gracia mas grandi 
ainda. 

Pesey Scritura ta bisa: Dios ta resis- 
ti e orguyosonan ma ta duna gracia 
na e humildenan. 


Si tur mayor splica nan yuinan e 
Seis cosnan cu Dios ta odia y e di 
Siete cu ta un abominacion pa Dios, 
awel nos lo a evita hopi pelea na scol 
y riba caya. 

Pasobra nos ta biba den tempo 


CU TA UN ABOMINACION P'E 


trabahoso, y maldad ta skeiro tur 
caminda, y nos mester purba tur 
manera di evita cu nos yuinan di 
un of otro forma ta cay den gara di 
e enemigo. 


Y si e palabra di Dios wordo aplica 
tur momento den nos bida, e nivel di 
integridad den comunidad lo ta hopi 
halto, hasta e gasto di asuntonan so- 
cial y criminalidad lo baha si hende 
por a atene nan mes na e palabra di 
Dios. 


Bo puntra cualkier mucha di scol 
riba caya, si e a yega di tende di Pro- 


verbionan 6:16-19 na scol e lo bisa 
bo absolutamente cu no, pasobra na 
scol e cosnan ey no ta ta wordo in- 
troduci na muchanan pasobra Bijbel 
a wordo saca for di scol. 

Pesey nos como mayor mester haci 
esaki un parti primordial di nos 
educacion na cas, pa asina evita, 
confrontacion innecesario. 


Pero que hubo di nos mes como hen- 
de grandi, esaki pa nos mes tambe, 
cuanto divorcio, violencia relacio- 
nal, violencia domestico, rabia e 
pleito por wordo evita, si nos atene 
nos mes na e palabra di Dios. 


Sefior ta mi wardador, mi'n tin nada, den cunucu di yerba 
berde E ta ponemi sosega. E ta hibami na awa trankilo pa mi bolbe haña forsa. 


Salmo 23 


Fundacion Facilidadnan Deportivo 
tin e tristo deber di anuncia fayecimento di: 


SRA. EVARISTA KELLY-MADURO 


Kerida mama di nos Colega 
Cristobal Kelly 


Directiva, Staff y Personal di Fundacion Facilidadnan Deportivo ta 
expresa su mas profundo condolencia na famia di nan colega 


Cristobal. 


Cu Dios duna e famia forza den tempo dificil aki. 


yA 

INFORMACION DI 
PAROKIA DI LA BIR- 
GEN DI FATIMA NA 
DAKOTA NOBENA NA 
HONOR DI SAN HOSE 


Ken ta San Hose? San Hose 
ta Tata di Hesus, Esposo di 
Maria, Patriarca y Protec- 
tor di Santa Iglesia Univer- 
sal, Terror di Demonionan 
y tambe Patrono di Traha- 
donan. 

Tambe ta wordo considera 
como Patrono di esnan 
moribundo. 

P'esey Parokia di Birgen di 
Fatima ta desea di informa 
cu lo tene un Nobena na 
honor di San Hose, cum- 
insando diabierna 10 di 
maart 2023 te cu diasabra 
18 di maart 2023 pa 6 or 
di atardi, cu excepcion di 
diadomingo 11 di maart 
2023, cu e ora lo ta 5 or di 
atardi. 

Dialuna 20 di maart 2023 
fiesta di San Jose ta wordo 
celebra y riba e dia ey nos 
lo resa Santo Rosario pa 
6 or di atardi despues ta 
sigui di biaha cu e Santo 
Sacrificio di Misa solemn 


na honor di San Hose. 


Diabiernanan 10 di maart 
y 17 di maart lo tene e 
Nobena pa 5 or y 45, pa 
despues sigui cu e camin- 
da di cruz pa 6 огу mey di 
anochi, sigui pa un Santo 
Sacrificio di Misa pa 7 or 
di anochi 


Ta invita tur devoto y 
pueblo di Aruba en gen- 
eral y tambe tur esnan cu 
tin e nomber Hose, José, 
Josefa y Josefina pa asisti 
sin falta na e Nobena y e fi- 
esta na honor di San Hose, 
e ehempel famoso di San- 
tidad. 

Na nomber di Parokia di 
Dakota 

Mimi Stede-Schwengle 
Coordinadora di Grupo di 
Oracion na honor di San 
Hose 

Parokia di Birgen di Fati- 
ma 


Gradicimento y Invitacion 


Pa medio di esaki famia kier a gradici tur esnan 
cu na un manera of otro a duna nos sosten, consuelo y forsa 
durante e tempo dificil cu e fayecimento y entiero 
di nos defunto stima: 


Boso muestra di atencion ta di hopi aprecio y un gran sosten pa nos. Un 
danki na un y tur cu a manda carchi, krans, whatsapp, email, facebook y 
a hasi yamada nan telefonico. Na personal y staff di Stichting HOPE cu a 
cuida nos Pachi stima. 
Tambe na pastoor Toti y pastoor Jairo Maduro. 
Tambe na Aurora Funeral Home pa cu su bon servicio y atencion. 
Boso muestra di atenshon tabata un gran consuelo pa nos. 


Na mes momento nos ta invita famia, bisiña-, amigo- y conocirnan 
pa compaña nos na 2 Santo Sacrificio di Misa na misa Inmaculada 
Concepcion na Sta. Cruz; diamars 7 y diahuebs 9 di maart pa 7:00 pm. 
Despues di ultimo misa lo tin un rosario na cas; Cas Ariba # 8 


Boso presencia ta altamente aprecia. 


' Pa abona na 
| SOLO DI PUEBLO 


| Yama 
585 9500 


Manda nos un e-mail na 
solodipueblo@gmail.com 


bo port'i cas 


Ba | k. Í 

